b'\n_START_ARTICLE_\nZalo\xc5\xbeba Forum Media\n_START_PARAGRAPH_\nZalo\xc5\xbeba Forum Media je podjetje, ki se ukvarja z izdajanjem strokovne literature za podjetja in kon\xc4\x8dne uporabnike. Sede\xc5\xbe zalo\xc5\xbebe je na Pre\xc5\xa1ernovi ulici 1 v Mariboru. Podjetje je bilo ustanovljeno leta 2004 kot h\xc4\x8derinska dru\xc5\xbeba nem\xc5\xa1ke zalo\xc5\xbebe Forum Media Group, ki je eno izmed 500 najhitreje rasto\xc4\x8dih podjetij v Evropski uniji.\n_START_SECTION_\nO zalo\xc5\xbebi\n_START_PARAGRAPH_\nZalo\xc5\xbeba Forum Media se ukvarja z izdajanjem strokovnih publikacij na kadrovskem, finan\xc4\x8dnem in gospodarskem podro\xc4\x8dju. Prav tako nudi produkte v zvezi z varnostjo in zdravjem pri delu ter okoljevarstvom, aktivna pa je tudi na \xc5\xa1tevilnih drugih strokovnih podro\xc4\x8djih._NEWLINE_Glavni produkt zalo\xc5\xbebe so priro\xc4\x8dniki z zgo\xc5\xa1\xc4\x8denko, ki se po potrebi posodabljajo z aktualnimi informacijami iz prakse na osnovi zakonodajnih in drugih pomembnih sprememb. Podjetje pa pripravlja tudi e-produkte, kot so: e-knjige, e-seminarji in drugi digitalni produkti.\n_START_SECTION_\nForum Akademija\n_START_PARAGRAPH_\nV septembru 2010 je Zalo\xc5\xbeba Forum Media dejavnost izobra\xc5\xbeevanja prenesla na lo\xc4\x8deno blagovno znamko Forum Akademija. Forum Akademija je prevzela organizacijo strokovnih seminarjev z vseh strokovnih podro\xc4\x8dij, ki jih je prej pokrivala Zalo\xc5\xbeba Forum Media.\n_START_SECTION_\nNagrade\n_START_PARAGRAPH_\nLeta 2008 je Zalo\xc5\xbeba Forum Media bila finalist izbora Zlata nit 2007, ki podeljuje nagrade najbolj\xc5\xa1im delodajalcem.'